cyanic-selkie/wikianc huggingface dataset:
Ludovik Pobožni
Lotar
Neograničen uticaj Crkve izazvao je duboko nezadovoljstvo među pristalicama postupaka Karla Velikog koji je bio zaštitnik Crkve, ali nije kao Ludovik postao ovisan o njoj. Ta je grupa isposlovala da najstariji carev sin Lotar bude poslan u Italiju da sredi ondje stanje. Lotar je u Italiji izvršio mnoge personalne promjene i ojačao organe franačke upravne vlasti. Ali najvažnije je bilo ponovno obnavljanje carske vlasti nad Rimom. Godine 824. Lotar je objavio tzv. Constitutio Romana, po kojoj je papa doduše imao pravo imenovati ljude na položaje u svojoj državi, ali je zato morao dobiti carevo odobrenje. I sam novoizabrani papa morao je preko stalnoga careva predstavnika u Rimu prilikom nastupanja na dužnost položiti caru zakletvu vjernosti. Time je papinstvo opet palo u ovisnost o carskoj vlasti.
Lotarov uspjeh oduševio je pristalice jake carske vlasti pa su nagovorili Ludovika da još za života uzdigne Lotara na carsko dostojanstvo i učini ga svojim suvladarom 825. godine.
Ratovi
Jedan od najvećih vojnih pothvata u doba Ludovikove vladavine bio je gušenje pobune kneza Posavske Hrvatske Ljudevita koju je on, 818. godine, podigao zbog nasilja Franaka. Pobuna je ugušena tek 822. godine. Gotovo istovremeno s ovim ratom narodi koji žive na granicama franačkog carstva primjećuju da to više nije država Karla Velikog nego neuporedivo oslabljena politička tvorevina. Narodi i države koje se s tom situacijom više ili manje uspješno okorištuju su kneževina Benevento, Danci, Bretonci i Lužički Srbi.
Rasulo
U međuvremenu u državi je sazrijevala teška kriza oko podjele teritorija i vlasti u državi među Ludovikovim sinovima kako je to bio franački običaj. Još 823. Ludoviku se iz drugog braka rodio sin Karlo. Pod pritiskom njegove majke Ludovik je 829. iz Lotareva teritorija izdvojio Alemaniju, Elzas, Reciju i dio Burgundije i namijenio ih kao baštinu Karlu. Protiv te odluke stariji su Ludovikovi sinovi 830. godine izvršili vojni udar kojim su prisilili oca da poništi odluku iz 829. Otad je stvarnu vlast imao Lotar, a Ludovik je živio gotovo kao zarobljenik, okružen redovnicima koji su imali zadatak da ga nagovore da abdicira i stupi u samostan.
Ostvareni savez brzo se međutim razbio jer su si braća nastojala međusobno oteti teritorije. Omrznuvši Karla, Pipin i Ludvig prešli su na Lotarovu stranu. Uz pomoć pape Ludovik je 833. godine svrgnut te je izvršena četvrta podjela države kojom je Karlo ostao bez ičega, a Lotaru je priznat carski naslov.
No vrlo loše Lotarovo postupanje prema ocu izazvalo je nezadovoljstvo Ludviga Njemačkog čija je vojska potisnula Lotara u Italiji i 835. godine vratila Ludovika na vlast. Tada je država i peti put podijeljena.
Znatno povećanje Karlovih teritorija izazvalo je sporove s Ludvigom Njemačkim što je 838. godine dovelo do šeste podjele države, a nakon smrti Pipina Akvitanskog iste godine i do sedme.
Pred svoju smrt Ludovik je došao do uvjerenja da će samo Lotar moći braniti interese njegova najdražeg sina Karla. Stoga je 839. država podijeljena između Lotara i Karla, dok je Ludvig Njemački zaobiđen. On se zato pobunio protiv oca, ali je Ludovik Pobožni usred novih nemira 20. juna 840. godine umro.
Podjela države
Nakon njegove smrti izbio je građanski rat između njegovih sinova zbog nasljedstva. Rat je završen Verdunskim sporazumom 843. godine kojim je država podijeljena tako da je najmlađi Karlo II dobio današnju Francusku, Lotar kao najstariji Italiju i carsku krunu, a Ludvig ono što će postati Njemačka.
Kirovska oblast
Kirovska oblast jest federalna oblast u Rusiji. Prema popisu iz 2010. godine u ovoj oblasti je živjelo 1.341.312 stanovnika. Administrativno središte oblasti je Kirov. Oblast je uspostavljena 7. decembra 1934.
Hipotermija
Hipotermija je stanje kada je osoba toliko hladna da tjelesna temperatura padne ispod normalne. Hipotermija je svaka tjelesna temperatura niža od 35,0oC. Neko sa hipotermijom počinje da drhti i ne može da prestane. Osoba tada postaje zbunjena i ponaša se čudno. Njihove riječi nemaju smisla i mogu biti nespretne. Ponekad postanu veoma umorni. Ako neko dobije hipotermiju, treba ge umotati u ćebad i odnijeti u zdravstvenu ustanovu. Ako je to nemoguće, osobu traba polahko zagrijavati i dati joj toplo piće.
Nenormalna sklonost ka padanju u hipotermiju može imati i nasljedne osnove na hromosomu 3 ljudskog genoma.
Blaga
Kada počne hipotermija, osoba osjeća hladnoću, počinje da drhti i ne može prekinuti drhtanje. Osoba ne može rukama raditi komplikovanije operacije. Također ne mogu malim prstom dodirnuti palac, jer im mišići šake ne rade dobro.
Blagu hipotermiju ljekari ponekad namjerno koriste za liječenje nekih zdravstvenih problema. Oduzima krv iz kože, šaka i stopala i dovodi je u mozak i važne unutrašnje organe. Ovo pomaže kada osoba krvari od posjekotina ili drugih rana, a također pomaže kada pacijent ima srčani zastoj.
Teška
Tjelesna temperatura još više pada, ali osoba obično prestaje da drhti. Ne mogu jasno govoriti; misle sporo i ne mogu da pomere ruke. Ponekad će se osoba naglo zagrijati, kao da joj je bolje, ali to samo znači da joj je sve gore. Mogu da skinu toplu odeću ili legnu da spavaju. Ako se ovo nastavi, ne mogu hodati niti odgovarati na pitanja. Njihov puls postaje slabiji, ali srce može kucati brže. Konačno, osoba umire.
Babin Jar
mini|300px|Karta Holokausta u Ukrajini Babin Jar je klanac na zapadnom predgrađu ukrajinske prijestolnice, Kijeva. Babin Jar je mjesto gdje su Nacisti 29. i 30. septembra 1941. godine ubijali Jevreje okupiranog Sovjetskog Saveza. Masakr u Babinom Jaru (na ukrajinskom Бабин яр) slovi kao čvrst dokaz umiješanosti Njemačke Armije u Holokaust.
Ubistva 1941.
Njemačke snage su ušle u Kijev 19. septembra 1941. godine. Pet dana kasnije, mine koje su postavljali sovjetski autoriteti počele su eksplodirati kada je izbila i velika vatra koja je uništila veći dio centra grada. SS kao i policijski zvaničnici, zajedno sa oficirima „Šeste Armije“ smatrali su ovo prihvatljivim obrazloženjem za vršenje nasilja nad kijevskim Jevrejima koje su već bili počeli progoniti. Negdje između 25. i 27. septembra, odlučili su poubijati sve Jevreje. U nedjelju, 28. septembra, tek imenovana „sporedna policija“ izdala je naređenje kijevskim jevrejima, na ruskom, ukrajinskom i njemačkom jeziku. Naređeno im je da se sljedećeg jutra u samu zoru pojave na raskrsnici i da sa sobom ponesu lične dokumente, novac, sve vrijednosti koje imaju, kao i toplu odjeću. Nikakav razlog nije ponuđen. Izdat je proglas da će svi „židovi“ koji se ne pojave, biti strijeljani.
Ubistva nakon 1941.
Mnogi Jevreji su ubijani u Babinom Jaru i nakon septembra 1941; iako podaci o zločinama koji su prezentovani nakon rata ne prikazuju one koji su kasnije ubijeni. Npr. oko tri hiljade jevrejskih ratnih zarobljenika je ubijeno u septembru i početkom oktobra 1941. Oni koji nisu bili Jevreji, naročito nejevrejski zarobljenici Romi, također su ubijeni u Babinom Jaru. U februaru 1942. ubijen je i gradonačelnik Kijeva kao i neki drugi pripadnici organizacije „Ukrajinski nacionalisti“, iako se ovi zločini vjerovatno nisu fizički dogodili u Babinom Jaru, nacisti su tamo premjestili leševe. Nešto kasnije, nacisti su koristili i otrovne gasove da bi pogubili eventualne preživjele. U augustu 1943, u skrivenoj operaciji koju je predvodio bivši komadant Sonderkommando 4a, Paul Blobel (pogubljen 1951.), jevrejski stanovnici obližnjeg kampa, morali su prekopati grobnicu da bi kremirali leševe koji su se nalazili u Babinom Jaru. Četvorica preživjelih, procjenjuju da je oko 100.000 leševa bilo zakopano, i to je bila službena sovjetska (danas ukrajinska) cifra žrtava u Babinom Jaru, od 1941. do 1943.
Tokom rata, sovjetski mediji su izvještavali o masakru nad kijevskim Jevrejima, a u martu, sovjetsko-ukrajinski autoriteti su odlučili podići spomenik na tom mjestu. Namjera za spomenik nikada nije zaživjela, i vrlo brzo je postalo nemoguće prikladno komemorirati Babin Jar, sve zbog rastućeg antisemitizma. Komunistička partija je zabranila bilo kakvo obilježavanje Holokausta. Obližnje fabrike građevinskog materijala počele su klanac puniti smećem, a vlasti su napravile planove za gradnju stadiona i parka na tom lokalitetu. Čuveni sekretar Komunističke partije - Nikita Hruščov, htio je ublažiti sovjetske restrikcije. "Literaturnaja gazeta", ugledni ukrajinski časopis, objavio je pismo kijevskog pisca Viktora Nekrasova, koji je zahtjevao memorijal posvećen žrtvama pogubljenim u Babinom Jaru. 13. marta 1961, fabrika odbija da obustavi odlaganje otpada koji izaziva haos u predgrađu Kijeva – Kurenivka distriktu, te ubija nepoznat broj ljudi. U septembru 1961, Literaturnaja gazeta pravi novu senzaciju tako što objavljuje pro-jevrejsku poemu ruskog pisca Jevgenija Jevtuščenka - „Babin Jar“ (kasnije, nakon mnogo pritisaka dodao je patriotsku rečenicu o Rusiji). Kompozitor Dimitri Šostakovič je napisao priču za svoju „Trinaestu Simfoniju“ koja je objavljena 1962.
Memorijal
Sredinom šezdesetih bila su dva zvanična prijedloga za izgled memorijala, ali ni jedan od njih nije doveo do promjena na lokalitetu. Na dvadeset petu godišnjicu masakra, pojavila se spontana komemoracija sa opaskom ukrajinskog pisca Ivana Džiubi-ja koji je hrabro osudio antisemitizam. Nakon toga, komemoracije su, baš kao i prije 1966, vješto zataškane. 1966. godine, jedan moskovski časopis je u nastavcima objavljivao novele Anatolia Kuznetsova o Babinom Jaru, a godinu dana nakon toga, novele su objavljene kao knjiga. Ovaj rad, koji predstavlja autorova sjećanja, također je sadržavao izvještaje o masakru koje je načinila Dina Proničeva, jedan od šačice preživjelih osoba. Komunistička partija je započela sa uznemiravanjem Kuznetsova, koji je ubrzo pobjegao u Veliku Britaniju, gdje je objavio i drugu verziju svoje knjige koja je sadržavala neke konkretnije stvari o ratnom vremenu antisemitizma. Politička klima sedamdesetih godina dvadesetog vijeka, rezultirala je teškim izvrtanjem istine o Babinom Jaru. 12. marta 1970. list Pravda, zvanične sovjetske novine, objavile su izjavu koju je potpisao 51 Jevrej iz Ukrajine, a koja je sadržavala sljedeće: „Tragedija u Babinom Jaru neće zauvijek ostati samo kao oličenje Hitlerovog kanibalizma, već i kao neizbrisiva sramota njihovih saizvršilaca: Cionista“ (p. 4). Iako se 1976., na mjestu gdje su izvršena najveća ubistva konačno pojavila velika bronzana skulptura koja simbolizira stradanje i ubijanje zarobljenika od 1941. do 1943. ona ustvari nije nigdje simbolizirala Jevreje. Isto tako, sovjetska televizija je 1981. dokumentovala sve o Babinom Jaru prenoseći poruke o anticionizmu.
U septembru 1991., mjesec dana nakon sticanja nezavisnosti Ukrajine, država je sponzorisala komemoraciju masakra u Babinom Jaru. Dodatni tekst je dodat na sovjetski spomenik, a na još jednoj lokaciji (daleko od zvaničnog mjesta ubijanja) lokalni Jevreji su postavili bronzanu menoru. Ubrzo su se našli još neki komemorativni spomenici stradanju, uključujući i dva drvena križa gdje su prvi podigli članovi organizacije „Ukrajinski nacionalisti“ 1991. godine, i drugi, 2000. godine Ruska pravoslavna crkva u čast dvojice sveštenike za koje se pretpostavlja da su u novembru 1941. ubijeni u Babinom Jaru. 2001. godine u Babinom Jaru je izgrađen i spomenik, posvećen ubijenoj djeci. 2001. godine postavljen je kamen – temeljac za izgradnju muzeja „Babin Jar“. 2002. godine, u Kijevu je vođena emotivna debata među Jevrejima zbog postajanja mogućnosti da se muzejski kompleks izgradi nad posmrtnim ostacima ubijenih.
Svjest o Babinom Jaru se razvila iz raznih izvora kao što je bestseler Leona Urisa – „Egzodus“ (1958) koji ukratko spominje Babin Jar; suđenja za ratne zločine u Nürnbergu i drugim mjestima; Babin Jar park u Denveru (otvoren 1970.); prevodi Jevtučenkovih i Kuznetsovih radova; TV serijali – Holokaust (1978) koji uključuju scene masakra i posjetu spomeniku bivšeg američkog predsjednika George Busha (1991) i pape Ivana Pavla II.
NGC 64
NGC 64 (također poznat kao IRAS 00149-0706, MCG -1-1-68 i PGC 1149) je prečkasta spiralna galaksija koja je udaljena oko 336 miliona sg od Zemlje i nalazi se u sazviježđu Kit. Najveći prečnik je 1,60 (156 hiljada sg) a najmanji 1,1 uglovnih minuta (108 hiljada sg). Prvo otkriće je napravio Lewis Swift 21. oktobra 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Tadžurski zaliv
Tadžurski zaliv je zaliv u slivu Indijskog okeana, na Afričkom rogu. Nalazi se južno od moreuza Bab-el-Mandeba, odnosno od ulaza u Crveno more. U zalivu se nalazi mnogo ribolovnih područja a obiluje i koralnim grebenovima a bogat je i bisernim ostrigama. Veći dio obale zaliva čini teritorija Džibutija, osim kratkog dijela na južnoj obali koji je dio teritorije Somalije.
Ostala morska staništa zaliva uključuju slojeve morske trave, slaništa i mangrove.
Historija
Ugovor iz augusta 1840. godine a koji se odnosio na produbljivanje prijateljstva i razvoja trgovine sklopljenog između sultana Mohameda bin Mohammeda iz Tadžoura i komandanta Indijske mornacije Roberta Moresbyja, tretirao je i prodaju ostrva Moucha, centralnog ostrva u Tadžurskom zalivu, Velikoj Britaniji za deset vreća riže. Prodaja je međutim, uslijedila nakon bilo kakvog interesovanja. 1887. Velika Britanija je ustupila suverenitet ostrva Francuskoj istovremeno priznajući francusku sferu utjecaja u Tažurskom zalivu, u zamjenu za francusko odustajanje od bilo koje vrste prava na grad Zeilu i njena susjedna ostrva.
Geografija
Na ulazu u zaliv nalazi se grupa malih ostrva Moucha i Maskali. Na dnu zaliva, razdvojen samo uskim pojasom zemlje nalaze se uvale Ghoubbet-el-Kharab i Assal (Asalsko jezero) (površine 54 km2). U geološkom smislu zaliv se prostirao i površinom Asalskog jezera koje se trenutno nalazi oko 155 metara ispod nivoa mora.
Oprašivanje
mini|250px|Insekt oprašuje cvijet Oprašivanje je prenošenje cvjetnog ili polenovog praha s prašnika na stigmu tučka.
Tadžurski zaliv
Ostrva
U zalivu se nalazi mnogo manjih ostrva od kojih je najveće ostrvo Moucha. U historijskom smislu zaliv je vrlo značajan jer su ga tokom prošlosti koristile kolonijalne sile poput Engleske i Francuske za trgovinu ili kao teritorijalnu akviziciju.
Oprašivanje
Samooprašivanje
Pojedine biljke u svojoj su evoluciji razvile sposobnost samooprašivanja. Podudarnost u položaju antera i njuški tučka istoga cvijeta koja omogućuje samooprašivanje i samooplodnju. Kod samooprašivanja polen s jednog cvijeta prelazi na stigmu tučka istog cvijeta. Samooplodne biljke koje se oprašuju pomoću vjetra nazivamo anemofilne biljke. One su evolucijom razvile takvu mogućnost oprašivanja, jer imaju sitnu (30-35 µm) i vrlo laganu pelud, tako da je vjetar raznosi i do nekoliko kilometara uokolo. Pojedine su vrste razvile i dodatne oblike poput nekih vrsta bora, koje imaju dodatne "mjehuriće za let". Anemofilne biljke zbog svog vrlo nesigurnog načina razmnožavanja moraju proizvoditi veće količine polena od entomofilnih biljaka.
Oprašivanje insektima
Biljke koje se oprašuju uz pomoć insekata nazivamo entomofilne biljke. Te biljke rijeđe izazivaju alergije kod ljudi, jer je pelud tih biljaka vlažna, time i teža pa se teže prenosi zrakom. Najpoznatije oprašivanje [insektima, koje ukupno iznosi 80% površina, je oprašivanje biljaka pomoću pčela. Pčela je nezaobilazan insekt prije svega zbog svoje brojnosti. U jednoj zajednici naime živi i radi i do 80.000 pčela što ovisi o vrsti košnice u kojoj žive. Prednost pčele medarice nad ostalim oprašivačima je sama činjenica da je čovjek njome naučio i može vladati. U bogatijim državama i naprednoj poljprivredi vlasnici parcela i poljoprivrednih kultura sklapaju posebne ugovore sa pčelarima, kako pojedincima tako i udrugama, u svrhu osiguranja dovoljnog broja oprašivača. Da bi "natjerali" pčelu da posjećuje određeno bilje koje namjenski želimo oprašiti, kako ona ne bi obilazila ostalo bilje, u pčelarstvu se primjenjuje "dresura" pčela. Pčele se hrane sirupom određene biljke netom prije cvjetanja i na taj ih se način usmjerava da posjećuju kulturu koju želimo oprašiti. To se pokazalo kao idealno rješenje upravo za ono bilje koje pčele iz određenog razloga zaobilaze.
Oprašivanje u staklenicima
Za oprašivanje u staklenicima na zatvorenom prostoru samooprašivanje gotovo da nije ni moguće. Pčele ovakav prostor brzo prihvate kao svoj teritorij/nastambu, pa time nisu prihvatljive. U staklenicima su se kao oprašivači vrlo učinkovitima pokazali pčelinji veći i dalji rođaci bumbari. Oni se u Holandiji se koriste od 1988. Od tadašnje skromne početne primjene na 3% površina usjeva paradajza, do 1991. godine na 95% površina, a već 1992. koriste se na 100% površina usjeva paradajza, kod kojih su pokazali izuzetno dobre rezultate. 2004. godine bilježi se podatak o korištenju čak milion kolonija bumbara u oprašivanju stakleničkih nasada, a predviđa se da će do 2007. godine staklenike oprašivati preko 1.500.000 bumbarskih kolonija.
Paola Ruffo di Calabria
Paola Ruffo di Calabria (punim imenom Paola Margherita Maria Antonia Consiglia; rođena 11. septembra 1937. godine) je trenutna belgijska kraljica kao supruga kralja Alberta II.
Rođena je u Forte dei Marmi u Italiji kao princeza Paola Ruffo di Calabria. Otac joj je bio Fulco, princ Ruffo di Calabria, 6. vojvoda od Guardia-Lombarde. Majka joj je bila grofica Luisa Gazelli di Rossana e di Sebastiano.
Udala se za Alberta, princa od Liège, 2. jula 1959. godine u Briselu. Nakon što je njen muž naslijedio tron kao Albert II, Paola je postala Njeno Veličanstvo, kraljica Belgijanaca. Kraljica Paola i kralj Albert II imaju troje djece i dvanaestero unučadi.
Kraljica tečno govori italijanski, francuski, engleski i njemački jezik. Međutim, kraljica ne govori holandski, maternji jezik velikog broja Belgijanaca, zbog čega je ponekad kritikovana.
Michael Scofield
Michael Scofield je glavni lik u američkoj hit-seriji Prison Break. Tumači ga Wentworth Miller. Lik se prvi put pojavljuje u pilot-epizodi kao čovjek koji izvodi oružanu pljačku banke kako bi bio smješten u isti zatvor u kojem njegov stariji brat Lincoln Burrows (Dominic Purcell) čeka na red za izvršenje smrtne kazne. Radnja serije vrti se oko dvojice braće i Michaelovih pokušaja da pomogne Lincolnu da izbjegne smrtnu kaznu. Kao glavni lik, Michael se pojavljuje u svim epizodama serije. Iako su i on i Lincoln glavni likovi, Michael je bio više "forsiran", naročito u 1. i 3. sezoni.
Razni flashbackovi daju više uvida u odnos između Michaela i Lincolna, kao i u razloge Michaelove odlučnosti da pomogne bratu u zatvoru. U ovim prisjećanjima Michaela glumi Dylan Minnette.
Pozadina
Nakon što je njegov otac, Aldo Burrows (Anthony Denison), napustio porodicu, Michael je uzeo majčino djevojačko prezime jer mu je ona rekla da je Aldo bio alkoholičar, za što se kasnije ispostavilo da nije istina. Nakon smrti majke od moždane aneurizme (kasnije će se otkriti da je živa), Lincoln je postao Michaelov čuvar i zaštitnik, spriječivši ga da pođe njegovim stopama - u kriminal. Obojica su živjeli kod više udomiteljskih porodica. Iako su većinom udomljavani zajedno, bilo je slučajeva kad su okolnosti zahtijevale da budu razdvojeni. Jedan takav slučaj desio se kad je Michael imao 11 godina - tada je Lincoln zbog napada odsluživao kaznu u domu za maloljetnike. Michael je jednom bio udomljen kod čovjeka koji ga je tukao i zlostavljao (njega je kasnije ubio Aldo i spasio Michaela, a ubistvo nije nikad riješeno). Kad bi se Michael probudio ujutro ne znajući gdje se nalazi Lincoln, kraj kreveta bi našao origami ždrala, znak da njegov brat pazi na njega.
1. sezona
Prvi kadar serije prikazuje Michaelove posljednje pripreme plana da se ubaci u zatvor Fox River; tetovator radi završne finese na Michaelovim tetovažama, koje se često vide tokom 1. sezone. Kako bi dospio u Fox River, Michael izvodi (mada ne u punom smislu riječi) oružanu pljačku banke, ne ulaže žalbu na presudu i traži da bude smješten u zatvor najbliži njegovoj kući. Počinje služiti kaznu 11. aprila, tačno mjesec dana prije datuma Lincolnovog smaknuća (to vidimo u sceni kad Michael baci pogled na dnevnik na upravnikovom stolu nakon tuče s Abruzzijem u pilot-epizodi). Po dospijeću u zatvor, Michael odmah počinje detaljno posmatrati svaki detalj u vezi sa zatvorom i zatvorenicima.
Imajući u vidu Michaelovu akademsku pozadinu, zatvorenici i čuvari često bi se pitali zašto bi jedan takav čovjek odbacio tako privilegiran život i otišao u državni zatvor. Ono što je još intrigantnije jesu čudne "navike", pošto je često viđen kako diskretno razgovara s Lincolnom i tokom rada u PI-u (Prison Industry - Zatvorska industrija, inače, program koji je osmislio upravnik Henry Pope /Stacy Keach/ u cilju lakše rehabilitacije zatvorenika u kojem oni obavljaju različite vrste poslova za simboličnu novčanu naknadu) i tokom boravaka u zatvorskoj kapeli, a tu je još i gotovo skenerski pogled na granice, tj. zidove Fox Rivera od samog trenutka dolaska u zatvor te činjenica da ga upravnik lično poziva na razgovore.
U sezoni dalje pratimo Michaelovo postepeno sprovođenje plana u djelo, uz savladavanje raznovrsnih prepreka. U prvih 13 epizoda Michael ima tačno određeni zadatak u svakoj epizodi koji mora izvršiti kako bi "izgradio" dio puta za bijeg iz zatvora. Usput prikuplja članove tima koji će mu pomoći u bijegu: Fernando Sucre (Amaury Nolasco) pomoći će u kopanju, Abruzzi (Peter Stormare) uključit će ga u PI i osigurati avionski prijevoz kad pobjegnu, te Charles Westmoreland (Muse Watson), za koga Michael vjeruje da je ustvari legendarni pljačkaš aviona D. B. Cooper (navodno je oteo avion, primio otkupninu od milion dolara, zatim iskočio padobranom i nestao; poslije će se ispostaviti da je zapravo odnio 5 miliona dolara, ali su vlasti zbog sramote smanjile cifru za javnost) i koji može pomoći u finansiranju njihovih života kao bjegunaca.
Michaelov odnos sa Sarom u središtu je 19. epizode ("The Key") kad joj Michael ne uspijeva ukrasti ključ od ambulante. Iako u sljedećoj epizodi saznaje za motiv(e) njegovih dolazaka u ambulantu, Sara mu odlučuje pomoći, ostavivši vrata ambulante otključana u noći bijega. Na kraju sezone Michael u zadnji čas konačno uspijeva izvući brata iz zatvora kroz prozor ambulante, ali pomaže i u bijegu još 6 drugih zatvorenika.
2. sezona
U ovoj sezoni priča i dalje prati Michaela, Lincolna i ostale bjegunce u pokušajima da izbjegnu vlastima. Izvan zatvorskog okruženja, u prvih 7 epizoda često vidimo Michaela i Lincolna zajedno. Njih dvojica skupa putuju, nakon što su se bjegunci razišli svaki za svojim ciljem. Kad ne uspiju osloboditi Lincolnovog sina L. J.-a (Marshall Allman) prije njegovog suđenja (optužen je za dvostruki pokušaj ubistva), kojeg Kompanija drži pod kontrolom kao mamac i sredstvo ucjene za Lincolna, braća odlučuju otići u Utah da nađu Westmorelandov/Cooperov skriveni novac. Tamo se ponovo susreću s četvoricom bjegunaca: Sucreom, C-Noteom (Rockmond Dunbar), T-Bagom (Robert Knepper) i Tweenerom ("Sivom ovcom") (Lane Garrison).
U 7. epizodi ("Buried") Michael i Lincoln prvi put se razdvajaju kad Lincoln odlučuje pronaći L. J.-a koji je pušten iz zatvora. Michael se ne uspijeva domoći novca nakon što ih T-Bag sve prevari. Uprkos tome, Michael nastavlja sa svojim planom kako bi se susreo s kojotom (krijumčarem ljudima) na lokaciji "Bolshoi Booze". Prije tog puta, Michael se susreće sa Sarom na lokaciji koju joj je poslao šifrovanim porukama na origami ždralovima. Misleći da je odbila njegov poziv da idu u Panamu, Michael odlazi na sastanak s krijumčarem koji zna mjesto gdje će doći avion za bijeg u Meksiko. Tu se ponovo susreće s Lincolnom, Sucreom i njegovim ocem Aldom, što je bilo veliko iznenađenje za njega.
Kad Alda ubije FBI-agent Alexander Mahone (William Fichtner), koji vodi potjeru za bjeguncima, braća se odlučuju suprotstaviti Kompaniji i uroti i opraštaju se sa Sucreom, koji se ukrcava na avion za Meksiko. Nakon što ih Mahone nakratko uhvati, braća uspijevaju pobjeći u namještenom bijegu, u kojem im je pomogao agent Tajne službe i dotadašnji glavni Kompanijin operativac Paul Kellerman (Paul Adelstein), koji se okrenuo protiv Kompanije nakon što ga se ona odrekla. Kellerman ih odvodi do Terrencea Steadmana, brata potpredsjednice i buduće predsjednice SAD-a, čije je ubistvo lažirano i podmetnuto Lincolnu (sam Kellerman je u tome imao glavnu ulogu). Međutim, Steadman, ne želeći ništa priznati javnosti zbog straha od posljedica, koristi trenutak nepažnje, krade pištolj Lincolnu i izvršava samoubistvo. To braću i Kellermana tjera da nađu Saru koja ima ključ od sefa u kojem bi mogla biti skrivena informacija koja može razotkriti čitavu urotu. Nakon što im se Sara pridruži, odlaze u Chicago, gdje je Sarin otac sakrio informaciju. U vozu, na putu prema Chicagu, Sara priznaje Michaelu da ga voli, a kasnije u epizodi i Michael otkriva da osjeća isto prema njoj.
Uz pomoć Popea, bivšeg upravnika Fox Rivera koji je dao otkaz nakon bijega osmerice zatvorenika, Michael i Sara uspijevaju se domoći USB sticka koji se nalazio u privatnom sefu Sarinog oca u jednom klubu u Chicagu. Nakon što za sobom ostave Kellermana, Michael, Lincoln i Sara otkrivaju da se razgovor snimljen na USB-u ne može koristiti kao dokaz na sudu jer je neko podešavao vremenski slijed. Zato odlučuju ucijeniti potpredsjednicu Caroline Reynolds. Kad ni to ne uspije, braća su prisiljena pobjeći u Panamu, ali i ostaviti Saru koja je uhapšena dok im se pokušavala pridružiti na brodu. Nakon što je saznao da je T-Bag također u Panama Cityju, Michael ga odlučuje uloviti, što mu i uspijeva. Međutim, kad se vratio svojim brodom na mjesto boravka s Westmorelandovim novcem, Lincolna nije bilo, a uskoro je primio poziv od Mahonea koji je zahtijevao da mu Michael preda i novac i brod u zamjenu za Lincolnov život. Michael ipak nadmudruje Mahonea i bježi s Lincolnom. Na novom brodu sastaju se sa Sarom, koja im saopćava da je Lincoln oslobođen svih optužbi nakon Kellermanovog svjedočenja na sudu.
Njihova radost nije dugo trajala jer se tu odmah pojavio Kompanijin agent William Kim (Reggie Lee) s pištoljem u ruci, prijeteći da će ubiti Lincolna, a Michaela odvesti u Sonu, najgori panamski zatvor. Međutim, Sara, koju Kim nije vidio, puca u njega i trojac bježi s broda, s panamskom policijom za petama. Michael i Sara odvoje se od Lincolna i završe opkoljeni u jednoj maloj izoliranoj kolibi. Nakon što izraze ljubav jedno drugom, iziđu iz kolibe podignutih ruku. Michael tada, bez Sarinog znanja, priznaje da je ubio Kima, kako Sara ne bi otišla u zatvor. Nakon toga biva prebačen u Sonu. Michael je 5. član osmerice iz Fox Rivera koji je uhvaćen od strane vlasti i drugi koji nije smrtno stradao pri hvatanju.
3. sezona
U 1. epizodi Michael biva svjedokom brutalne borbe dvojice zatvorenika, što je bio uobičajeni način rješavanja razmirica u Soni. Također se nenamjerno zamjerio najmoćnijem zatvoreniku, kralju droge Lecheru. Uskoro ga Lincoln, koji je sad slobodan, obavještava da Kompanija traži od njega da izvuče iz Sone tajanstvenog Jamesa Whistlera (Chris Vance) i da drže Saru i L. J.-a kao taoce kako bi osigurali njegovu saradnju. Michael počinje tragati za njim i saznaje da je Whistlerova glava ucijenjena: ko god ga ubije, gradonačelnik Panama Cityja oslobodit će ga svih optužbi (Whistler je u barskoj tuči ubio gradonačelnikovog sina). Zbog toga se Whistler sakrio u zatvorsku kanalizaciju. Michael ga uspijeva pronaći i uvjeriti Lechera da ukine nagradu za Whistlerovu glavu, nakon što je otčepio cijev koja dovodi vodu u zatvor (zbog nestašice vode umalo je izbila pobuna protiv Lechera).
Vehabizam
Vehabizam (arapski: الوهابية‎, al-Wahhābiyah) ili selefizam je konzervativni vjerski pokret i doktrina u Islamu, kojeg je krajem 17. i početkom 18. vijeka utemeljio Muhammad ibn Abd al-Wahhab tzv. reformator Islama, porijeklom iz Saudijske Arabije. Vehabizam u suštini se zasniva na redukcionističkim i izvornim idejama o islamu te kroz iste ima vrstu interpretacije islama koja se razlikuje od drugih islamskim smjerova kao što su sunizam, sufizam i šiizam. Vehabizam nastoji zadržati muslimane na izvornoj interpretaciji Islama bez daljnjih naučnih, teorijskih i sl. posredovanja u interpretaciji. Samim tim vehabizam je interpretativni tok koji nema svoju literaturu, koji nema svoje mišljenje, te duhovni tok koji zagovara krajnje reduciranje čovjeka kao pojedinca i muslimana kao zajednice.
Michael Scofield
3. sezona
S rokom od 7 dana da izvuče Whistlera, Michael pokušava preuzeti stvari u svoje ruke, koristeći priliku da stupi u kontakt sa Sarom, koja mu ostavlja šifrovanu poruku o njenoj lokaciji. On to prenosi Lincolnu koji neuspješno pokušava spasiti Saru i L. J.-a, nakon čega Sara biva ubijena, a njena glava (bar je Lincoln tako mislio) poslana Lincolnu u kutiji (ispostavit će se da je Sara živa i da je uspjela pobjeći uz pomoć svoje čuvarice, koja se sažalila na nju i koja je zbog toga ubijena, što je na Saru djelovalo traumatično). Michael tada namjerno isključuje struju u zatvoru, tjerajući Lechera da ga zovne da to popravi. Michael uspijeva vratiti struju u zatvor, ali i u dotad pokvarenu električnu ogradu oko njega. Otkrit će se da je Michael podesio struju u ogradi tako da ona zagrijava hemikaliju kojom je Sucre, zaposlen kao zatvorski grobar, krišom prskao ogradu i koja, tako zagrijana, rastvara metal od kojeg je ograda napravljena.
Vehabizam
Vehabizam je nastao kroz političku podjelu u Saudijskoj Arabiji krajem 17. vijeka u kojem je dioba napravljena između političkog života muslimana i religijskog pri kojem je religijski život kontrolisan od strane vehabijskih izvornika. U više navrata je opisan kao "ultrakonzervativni", "strogi", "fundamentalistički", ili "puritanski" islamski "reformski pokret" za obnovu "čisto monoteističkog vjerovanja" (tevhid) od strane njegovih sljedbenika. Kritičari vehabizma opisuju ga kao "nastrani sektaški pokret", "opaku sektu" i iskrivljenje islama od strane njegovih obmanjivača.
Michael Scofield
3. sezona
Kada Kompanija odluči da sama izvuče Whistlera, Michael im poremeti operaciju, ali sam biva optužen za nju. Na kraju epizode izveden je iz Sone na naređenje pukovnika (koji je bio na čelu vojne jedinice zadužene za čuvanje Sone) i premješten u samicu, gdje je ispitivan. Iako dugo nije htio ništa reći, Michael ipak popušta i priznaje im za Whistlera, koji tad otkriva da je za operaciju bila zadužena Gretchen Morgan (Jodi Lyn O'Keefe). Pukovnik šalje 2 vojnika koji zarobe Gretchen i dovedu je na ispitivanje, ali Michael kasnije saznaje da se ona uspjela osloboditi i ubiti ih. Nakon toga su on i Whistler vraćeni u Sonu. Tada su se okrenuli novom planu za bijeg, uz Lecherovu pomoć. Naime, Lechero je primijetio da mu moć u zatvoru sve više slabi, pa je Michaela odveo do skrivenog podzemnog tunela kroz koji bi mogli pobjeći.
Vehabizam
U modernom vremenu vehabizam je najprošireniji u nemoderniziranim dijelovima Azije i u manjoj mjeri u Evropi te ga mnogi okrivljuju za podsticanje i ideološka osnova današnjim terorističkim grupa u Afganistanu, Saudijskoj Arabiji i Iraku. Također se smatra da su pojedini poklonici vehabizma sa svojim vehabijskim ideološkim uvjerenjima poduprijeli terorističke napade u SAD-u i Evropi.
Michael Scofield
3. sezona
Michael poslije nadmudruje i Gretchen. Naime, nakon bijega iz zatvora dogovorena je razmjena: L. J. i Sofia (Whistlerova djevojka) za Whistlera. Gretchen je namjeravala ubiti sve osim Whistlera, ali ju je u tome spriječio Michael koji je "sredio" da se razmjena obavi u muzeju gdje je zabranjeno unositi oružje. Međutim, po izlasku iz muzeja počinje pucnjava u kojoj Sofia biva ranjena. Michael uzima pištolj iz Lincolnovog auta i drži Gretchen na nišanu, ali ona uspijeva pobjeći nakon što policija otvori vatru na nju. Kasnije, u bolnici, gdje su odvezli Sofiju, L. J. daje Michaelu origami ružu koju je Michael poklonio Sari za rođendan još u Fox Riveru. Pun želje za osvetom zbog Sare, oprašta se od Lincolna i L. J.-a i kreće sam u lov na Gretchen.
4. sezona
U 1. epizodi vidimo da je Michael uspio pronaći Gretchen i Whistlera u Los Angelesu, spremajući se osvetiti Sarinu smrt. Međutim, dok ih je držao na nišanu, Gretchen mu otkriva da je lagala da je ubila Saru. U dilemi da li da joj vjeruje ili ne, Michael kontaktira s Lincolnom, a zatim i s Bruceom Bennettom (Wilbur Fitzgerald), pomoćnikom i dugogodišnjim prijateljem Sarinog oca, koji se prema Sari ponašao kao drugi otac. Kada Michaela i Lincolna ponovo uhapse, agent Agencije za domovinsku sigurnost Don Self (Michael Rapaport) daje im izbor: ili da idu u zatvor ili da sruše Kompaniju i domognu se Scylle (uređaja na kojem se nalaze sve informacije o svim Kompanijinim aktivnostima; i za Scyllu će se ispostaviti da je mnogo više od Kompanijinog "rokovnika"). Braća odbiju ponudu, ali Bennett plati kauciju za njih. Zatim ih odvodi do Sare i Michael i Sara konačno se ponovo susreću. Međutim, plaćeni ubica Wyatt, koga je unajmila Kompanija, uspijeva ih pronaći, a zatim ih pokušava i ubiti u Sarinoj sigurnoj kući. Tada se braća predomisle i prihvate Selfovu ponudu. Pridružili su im se Mahone, Sucre, i Bellick, koji su također bili uhapšeni. Kako se ne bi isticao među narodom, Michael se podvrgava laserskom uklanjanju tetovaža. U narednim epizodama vidimo da se kod Michaela počinju javljati zdravstveni problemi, tj. krvarenja iz nosa i jake glavobolje. Michael to krije od Lincolna i Sare, ali u epizodi "Safe and Sound" desi mu se krvarenje u Lincolnovom prisustvu. Michael mu govori: "Nije ništa ozbiljno", na što mu Lincoln odgovara: "Bilo je ozbiljno kad ti je bilo 13 godina..." Ispostavlja se da je Michael bolest naslijedio od majke. Tokom njenog djetinjstva, i ona je često imala krvarenja iz nosa koja su prestala nakon nekoliko mjeseci, ali su se ponovo pojavila, nedugo prije njene (lažirane) smrti od moždane aneurizme u 31. godini. Michaelu se krvarenja dešavaju prvi put nakon 13. godine, a uskoro će napuniti 31. U epizodi "The Legend" Michael više ne može skrivati bolest, kolabiravši u skladištu gdje ih je Self sakrio. Sara ga odvodi u bolnicu gdje mu ljekari dijagnosticiraju hipotalamusni hamartom, napominjući da je operativni zahvat potreban istog trenutka jer bi inače mogao umrijeti.
Ne želeći se podvrgnuti operaciji dok se ne domognu Scylle, Michael prima privremeni tretman od Sare i nastavlja s planovima o upadu u Kompanijino sjedište, gdje je skrivena Scylla. Iako je na kraju uspijevaju ukrasti, Self ih izdaje i zadržava je za sebe, s namjerom da je pokuša prodati. Međutim, uvijek dalekovidni Michael zadržao je kod sebe čip bez kojeg se Scylla ne može pokrenuti. Self se vraća da nađe Michaela i otvara vatru na skladište, ubacivši i plin kako bi ekipu natjerao da iziđu. Srećom, Lincoln se tad zadesio izvan skladišta. Primijetivši Selfov auto, prišulja mu se na vrhu zgrade i onesvještava ga udarcem u glavu. Self je svezan i doveden u skladište i taman kad mu trebaju uzeti Scyllu, pojavljuje se Gretchen, držeći ih sve na nišanu, i oslobađa Selfa koji ponovo uzima Scyllu. Svi osim Mahonea kreću u hotel u kojem su Self i Gretchen odsjeli. Michael napravi kvar na vanjskim ljestvama tako da one, kad Self pokuša pobjeći, postanu labave, uzrokujući da naglo skliznu i da Self padne s njih. Michael koristi priliku i ponovo uzima Scyllu od onesviještenog Selfa, ali dok je bježao odatle, nos mu počinje obilno krvariti. Gubi ravnotežu i pada u nesvijest. Self, koji je u međuvremenu došao sebi, stiže do Michaela i uzima Scyllu. Dok se pripremao da puca u Michaela, pojavljuju se Kompanijini agenti i počinju pucati na Selfa. Self uskače u Gretchenin kombi i oni bježe. Agenti tada unose Michaela u njihov kombi i odlaze s njim, a Lincoln ostane trčati za njima.
Michaela zatim vidimo u bolničkom krevetu, prikopčanog na razne aparate. Na njega se spusti nečija ruka i ispostavi se da je to general Jonathan Krantz, glavni čovjek Kompanije. Lincoln posjećuje sjedište Kompanije i traži od generala da mu dozvoli vidjeti Michaela. General ga odvodi do njega, uvjeravajući ga da mu brat prima najbolju medicinsku njegu i da je Kompanijina tehnologija godinama ispred one u javnim bolnicama. General mu, također, govori da je jedini način da Michael bude operisan i spašen ako Lincoln vrati Scyllu Kompaniji. Kao dodatak, general daje Lincolnu fasciklu na kojoj piše "TOMBSTONE II", govoreći mu da je to "dodatni poticaj". Budući da su u međuvremenu Mahonea uhapsili agenti FBI-a Nathan Wheeler i Patricia Lang (inače, njegovi podređeni u akciji hvatanja osmerice iz Fox Rivera), sada na Lincolnu, Sucreu i Sari ostaje da pokušaju vratiti Scyllu od Selfa i Gretchen i tako spasiti Michaela.
Sa Sarom pokraj sebe, Michael se budi, slab i dezorijentiran, i pita u kojoj se bolnici nalazi. Sara ga samo pokušava uvjeriti da se ne mora brinuti o tome i da su tu dobri doktori koji će ga liječiti. Dok su Lincoln i Sucre u potrazi za Scyllom, Sara ostaje uz Michaela i prati tok njegove operacije. Međutim, procedura koju Kompanijini doktori koriste na Michaelu ne liči ni na šta što je Sara dotad vidjela. General joj govori da je postupak eksperimentalan, ali i da je uspješno primijenjen na jednom pacijentu koji je nakon toga još dugo živio. Zbog operacije, sva Michaelova čula postaju aktivna istovremeno, što uzrokuje da mu čitav život prođe ispred očiju u blijesku. On odjednom vidi da se nalazi u staroj ćeliji u Fox Riveru, gdje ga pozdravlja Westmoreland. U toj halucinaciji on razgovara s Westmorelandom, pokušavajući u podsvijesti spoznati istinu skrivenu iza Scylle, dok je u stvarnosti na samrti i srce mu počinje prestajati raditi. Doktor mu ubrizgava nepoznati serum, a Sara dotrčava u panici i govori mu da izdrži. Nakon što konačno shvati šta je zapravo Scylla i nakon što čuje Sarin glas, Michael se budi.
Kasnije joj govori da je sanjao o Scylli i objašnjava da ona nije Kompanijin elektronski rokovnik, već da su na njoj informacije o hemijskoj kombinaciji koja može proizvesti energiju jednaku Sunčevoj. Nedugo zatim posjećuje ga Lincoln i Michael ostaje šokiran kad čuje da je Lincoln voljan raditi za Kompaniju i vratiti Scyllu. Michael ga pokušava uvjeriti da prestane s time što radi i da se Kompaniji ne može vjerovati, ali mu Lincoln daje "TOMBSTONE II" fasciklu i otkriva mu da im je majka radila za Kompaniju prije smrti i da jednostavno "nastavlja porodični posao". (U pregledu nakon završetka 4. sezone vidimo Lincolna koji telefonom govori Michaelu da ga ništa neće zaustaviti da vrati Scyllu, na što mu Michael odgovori da ga ništa neće zaustaviti da spriječi Lincolna da uspije.)
Nakon toga vidimo Michaela i Saru kako izlaze iz picerije. Tu ih napadne Kompanijin plaćenik i pokuša ih ubiti, ali uspijevaju mu pobjeći. Zatim podmite jednog kamiondžiju da ih prošverca, bojeći se policije. Michael nazove Lincolna i govori mu da će ga spriječiti da se domogne Scylle i otkriva mu da im je majka živa. Maskirani policajac/Kompanijin agent zaustavlja kamion i traži Michaela i Saru. Pretvarajući se da ne vidi ništa sumnjivo, ubija kamiondžiju i javlja Christini (Kathleen Quinlan), Michaelovoj majci, da ih je ulovio. Michael ponovo pokušava nazvati Lincolna, ali gubi signal, no domišljatošću nalazi način da sebe i Saru oslobodi iz kamiona, pa oni bježe, s agentom za petama. Uspijevaju ga nadmudriti i onesposobiti. Uzimajući mu jednu cedulju, Michael ga pita ko ga je poslao, a agent mu posljednjim riječima odgovara: "Nije Krantz", nakon čega izdahne.
Michael i Sara odlaze u stan Sarine prijateljice koja nije u gradu. Tu provjeravaju cedulju na kojoj piše: I10R4AZMS (= put I-10 blizu ceste 4, Arizona, Michael Scofield). Sa stražnje strane pisalo je: B2348ROCKWELL 1630VS, što nisu mogli razumjeti. Michael šalje poruku Lincolnu da se nađu, ali umjesto njega dolazi Mahone koji ga pita može li mu objasniti plan protiv Kompanije. Michael odbija jer Mahone radi za Kompaniju. Michael saznaje da je Christina poslala onog agenta s naredbom da ih otme, ali ne ubije. To daje dodatni motiv Michaelu da sruši Kompaniju. Odlaze u aveniju Rockwell gdje nalaze auto, pištolj, novac, mobitel i upute gdje trebaju ići. Odlaze na aerodrom i u listama putnika traže nekog s inicijalima "V. S."; otkriju da je osoba koju traže Victor Sandinsky. Otimaju ga, nakon čega nastaje potjera autima. Uhvate ih i Christina naređuje agentima da Michael i Sara budu ubijeni. Upravo kad se to trebalo izvršiti, pojavljuju se Lincoln, Mahone i Self i ubijaju agente. Lincoln savjetuje Michaelu da odustane od plana, ali Michael odbija. Lincoln uzima Sandinskija za taoca. Međutim, Michael i Sara su prethodno uzeli Sandinskijev mobitel s kojeg otkriju da su on i Christina nekad bili u ljubavnoj vezi.
U posljednjoj epizodi ("Killing Your Number") Michael je primoran birati hoće li spasiti Lincolna od Christine ili Saru, koju je u međuvremenu otela Kompanija. Uspijeva spasiti oboje i predati Scyllu Kellermanu (koji je u međuvremenu postao kongresmen). Michael je zatim primoran da pokuša ubiti svoju majku, ali kad mu pištolj zablokira, spašava ga Sara ubivši Christinu, koja je ipak uspjela raniti Michaela u ruku.
Smrt
Na kraju posljednje epizode vidimo da su se 4 godine nakon serije Michaelova porodica i prijatelji okupili na plaži negdje u Srednjoj ili Južnoj Americi da odaju poštovanje Michaelu koji više nije među živima. U posebnom filmu Prison Break: The Final Break otkrivaju se događaji koji su doveli do njegove smrti. Tu vidimo da se Michael planirao žrtvovati kako bi pomogao Sari da pobjegne iz zatvora (uhapšena je na njihovom vjenčanju zbog Christininog ubistva koje je zabilježila kamera). Iako se sama Michaelova smrt ne vidi na ekranu, poslije ju je potvrdio Matt Olmstead u intervjuima nakon posljednje epizode.
Prije akcije Sarinog spašavanja Michael je Mahoneu dao DVD sa snimljenom porukom za Saru i Lincolna u kojoj kaže da ne žali što se žrtvovao da spasi Saru i nerođenog sina. Također mu je dao nalaze krvi koji su pokazali da se Michaelov tumor vratio i da mu ionako nije bilo ostalo puno vremena.
Na grobu vidimo da je datum smrti 4. novembar 2005, što znači da je prošlo 8 mjeseci između početka ostvarivanja Michaelovog plana (datum kad je počinio oružanu pljačku banke bio je 9. mart 2005, što se vidi u epizodi iz 1. sezone "The Old Head") i oslobađanja Sare iz zatvora.
Osobine
U ranije spomenutoj epizodi "Brother's Keeper" Michael saznaje da je Lincoln svjesno upao u dugove od 90.000 dolara kako bi platio Michaelovo školovanje, pa Michael odmah počinje gledati drukčije na svog brata. Prema autoru serije Paulu Scheuringu, ovo je naglašeno u izvedbama samih glumaca, koristeći razliku u njihovim visinama i različite uglove kamere. Michaelov osjećaj krivice i obaveze prema porodici uzrokuje da se u potpunosti posveti bratovom slučaju. Nakon što shvati da mu ne može pomoći bilo kojim pravnim sredstvima i nakon što je odbijena posljednja Lincolnova žalba, Michael odlučuje uzeti stvar u svoje ruke.
Michaelu je dijagnosticirano da ima nisku latentnu inhibiciju, stanje u kojem je mozak otvoreniji za stimulanse iz okoline. Posljedica toga je da ne može blokirati periferne informacije i umjesto toga procesuira svaki aspekt i detalj bilo kojeg stimulansa. Ovo stanje, u kombinaciji s visokim IQ-om (koji Michael ima), teoretski ga čini kreativnim genijem, kao što objašnjava njegov psihijatar iz djetinjstva u epizodi "Tweener". Tu inteligenciju primjećuju čak i njegovi neprijatelji - tokom 2. sezone Mahone više puta komentira Michaelovu inteligenciju, izražavajući i određeni stepen divljenja prema njemu (naročito vidljivo u epizodi "Otis"), a u finalu 3. sezone, nakon što je uspio pobjeći iz 2 strogo čuvana zatvora, Michaelu je čak ponuđen i posao u Kompaniji. Michael nema apsolutno nikakav osjećaj samopoštovanja, tj. osjećaj vlastite vrijednosti. To je očito rezultat njegovih teških iskustava u djetinjstvu (jedan njegov udomitelj često ga je zaključavao u ormar; kao rezultat toga, Michaelove oči počele su se prilagođavati na mrak, što mu je omogućilo da "skenira" predmete oko sebe koje je mogao upotrijebiti da olakša situaciju koliko-toliko). Zbog tog zlostavljanja i osjećaja napuštenosti Michael je izgubio svaki osjećaj o vlastitoj vrijednosti. Pridodavši na to nisku latentnu inhibiciju, to ga je učinilo osjetljivim na patnje svih ljudi oko njega. Kao posljedica nemogućnosti da blokira tuđe patnje, Michael je ekstremno saosjećajan i altruističan prema osjećajima drugih ljudi; više mu je stalo do drugih nego do sebe. Međutim, na njegovom izgledu to se rijetko vidi - Michael je često miran, šutljiv, povučen i sve podnosi stoički, rijetko dozvoljavajući opasnim faktorima kojima je često okružen da prodru u njegove misli.
Michael ima veoma jak osjećaj morala, "cool" je i racionalan. On zna da ako se on ili njegovi saveznici okrenu ubijanju neprijatelja umjesto njihovom potčinjavanju, izgubit će sami sebe, a na kraju i sve drugo. Bellick, "T-Bag", Mahone, Whistler i prije svih Gretchen, sve ljudi s puno krvi na rukama, živi su samo zato što im je Michael poštedio živote (on jednostavno ne može nikoga ubiti). Na kraju 3. sezone vidimo Michaela kako se vozi duž panamske obale, na putu da se obračuna s Gretchen i Kompanijom.
Njegova pojačana kreativnost omogućava mu da dizajnira tetovaže u kojima je skriven nacrt Fox Rivera, koji obični ljudi ne mogu uočiti. Tokom 4 mjeseca, Michael je tetovirao određene sekcije nacrta na gornji dio tijela, s obje strane, koji je bio maskiran u gotičke motive. Svaki dio tetovaže morao je biti precizan, što je izazvalo komentar tetovatora (u razgovoru s Mahoneom) da je Michael pravi "nacist za detalje" i da je tetovaža "neka vrsta unutrašnje šale" koju samo Michael razumije.
Kao što je prikazan u svim epizodama 1. sezone, Michael je pedantan i dobro pripremljen, te koristi svoje znanje i intelekt da ostvari svaki korak plana za bijeg. Prve 3 epizode 2. sezone ponovo pokazuju nivo složenosti Michaelovog plana. Prije no što je završio u Fox Riveru, pripremio je alternativnu rutu za bijeg u slučaju da se on i Lincoln ne uspiju ukrcati u Abruzzijev avion. Njegove skrivene stvari i zalihe u Oswegu pokazuju se korisnima u epizodi "Manhunt".
Ipak, u 3. sezoni, kao i u "The Final Break", vidimo da je Michael razvio, ako čak i nije rođen s njima, improvizacijske tehnike. Bačen u Sonu, smišlja plan za bijeg, koji na kraju ne uspijeva. Taj neuspjeh vodi do drugog plana za koji Michael shvata da ugrožava njegovu i Lincolnovu sigurnost i obustavlja ga. Nakon što konačno pobjegne iz Sone i sruši Kompaniju, Michael sa slobode za relativno kratko vrijeme smišlja plan da izvuče Saru iz zatvora. Plan biva uspješan, ali ga na kraju košta vlastitog života.
Koncept i kreacija
mini|Wentworth Miller daje autograme Lik je kreiran kada je Scheuring razvio ideju jednog drugog producenta o čovjeku koji se namjerno "šalje" u zatvor kako bi nekog izvukao iz njega. Od početnog prijedloga Scheuring je prilagodio lik i priču učinivši ga inženjerom-statičarem koji je radio u arhitektonskoj firmi i imao pristup nacrtima zatvora. Ime Michael Scofield preuzeto je iz zbirke kratkih priča britanskog pisca norveškog porijekla Roalda Dahla Someone like you (Neko poput tebe/vas).